I 1916 ble Andersen innvalgt i herredsstyret, og kom i neste periode også inn i formannsskapet. Han innledet nå en lang periode som sentral kommunepolitiker i Aker. Andersen satt i utallige verv, blant annet som formann i elektrisitetsverkets styre, i idrettsutvalget og i formannskapets ingeniørkomite. I 1922 ble han oppmann i Østre Aker Sognestyre. Fra 1930 var han medlem av Kommunalbankens styre.